HANA BAIL KE ENG NÁ?

Bail ke tokelo ea motho e mong le e mong ea belaelloang ka tlolo ea molao ka pele ho lekhotla, mé eona e kollang molaong oa Motheo.

HOBANENG MAKHOTLA A FANA KA BAIL?

Ho latela molao moqosuoa kapa melaelloa tlolong ea molao o nkoa a se molato ho fihlela nyeoe ea hae e buoa mé a fumanoa a le molato ke Makhotla a molao.Sheba Khaolo ea (12)molao oa motheo oa naha.

NÁ BAIL KE KAHLOLO?

Chehe,bail ha se kahlolo empa ke monyetla oo moqosuoa kapa melaelloa a u fuoang hore a ilo emela nyeoe ea hae a se litlamong.

CHELETE EO MELAELLOA A E PATALANG HA A FUOA BAIL KE EA ENG/E EA KAE?

Chelete eo moqosuoa a e patalang nakong eo a fuoang bail e ea ka sepacheng sa 'Muso,eona hase ea kahlolo empa ke eo e behoang moo ele ho netefatsa hore moqosuoa ea joalo o tla khutla ho tla mamela nyeoe ea hae hofihlela pheletsong.Ha nyeoe e buoe e felile chelete e joalo e khutlela ho monga eona, moo moqosuoa a ka hlokahalang chelete eno e fuoa Majalefa a hae.

MAKHOTLA A SHEBA ENG HA A FANA KA SEKEPELE SA BAIL?

Makhotla a tataisoa ke molao oa tsamaiso ea litlolo tsa molao le mapaki oa 1981 Khaolo ea 107( Criminal Procedure & Evidence Act of 1981, Section 107).Eona e bontsa ha chelete ea bail e sa lokele hoba boima bo sa hlokahaleng,lekhotla le boetse le lokela ho sheba maemo a motho ha 'moho le qoso eo a tobaneng le eona.